
OPĆINA ŽAKANJE

OPĆINSKO VIJEĆE


KLASA: 245-01/25-01/1
URBROJ: 2133-22-01-26-2
Žakanje, 16.03.2026.
Temeljem članka 13. stavak 8. Zakona o zaštiti od požara (Narodne novine, 114/22) i članka 30. Statuta Općine Žakanje (Službeni glasnik Općine Žakanje, 01/21) Općinsko vijeće Općine Žakanje na 7. sjednici, održanoj  16.03.2026. godine usvaja
IZVJEŠĆE

O STANJU ZAŠTITE OD POŽARA I IZVRŠENJU GODIŠNJEG PROVEDBENOG PLANA 
UNAPREĐENJA ZAŠTITE OD POŽARA NA PODRUČJU OPĆINE ŽAKANJE U 2025. GODINI
I. UVOD

Sukladno članku 135. Ustava Republike Hrvatske („Narodne novine“ broj: 56/90., 135/97., 8/98., 113/00., 124/00., 28/01., 41/01., 55/01., 76/10., 85/10. i 05/14.) protupožarna zaštita predana je u nadležnost jedinica lokalne samouprave.

Područje zaštite od požara u Republici Hrvatskoj uređeno je Zakonom o zaštiti od požara („Narodne novine“ broj 92/10 i 114/22). Sukladno navedenom Zakonu sustav zaštite od požara podrazumijeva planiranje zaštite od požara, propisivanje mjera zaštite od požara građevina, ustrojavanje subjekata zaštite od požara, provođenje mjera zaštite od požara, financiranje zaštite od požara te osposobljavanje i ovlašćivanje za obavljanje poslova zaštite od požara, s ciljem zaštite života, zdravlja i sigurnosti ljudi i životinja te sigurnosti materijalnih dobara, okoliša i prirode od požara, uz društveno i gospodarski prihvatljiv požarni rizik.

Zaštitu od požara provode, osim fizičkih i pravnih osoba propisanih Zakonom, i pravne osobe i udruge koje obavljaju vatrogasnu djelatnost i djelatnost zaštite i spašavanja te jedinice lokalne i područne (regionalne) samouprave, sukladno propisima kojima se uređuje područje civilne zaštite.

U skladu s odredbama članka 13. stavka 8. Zakona, predstavnička tijela jedinica lokalne i područne (regionalne) samouprave najmanje jednom godišnje razmatraju izvješće o stanju zaštite od požara na svom području i stanju provedbe godišnjeg provedbenog plana unapređenja zaštite od požara za svoje područje.

II. IZVJEŠĆE O STANJU ZAŠTITE OD POŽARA

2.1. ORGANIZACIJA VATROGASTVA NA PODRUČJU OPĆINE ŽAKANJE
U Općini Žakanje u skladu s Zakonom o vatrogastvu djeluje: Vatrogasna zajednica Općine Žakanje, te 11 Dobrovoljnih vatrogasnih društava: DVD Bubnajrci, DVD Jurovski Brod, DVD Jurovo, DVD Mišinci, DVD Brihovo, DVD Žakanje, DVD Sela Žakanjska, DVD Kohanjac, DVD Zaluka, DVD Pravutina i DVD Paka.
2.2. PLANSKI DOKUMENTI U PODRUČJU ZAŠTITE OD POŽARA

Izradom procjene ugroženosti, sukladno odredbama Pravilnika o izradi procjene ugroženosti od požara i tehnološke eksplozije („Narodne novine“ broj: 35/94., 110/05. i 28/10.), uz mjere za sprečavanje nastanka i širenja požara (preventivne mjere), određuju se i mjere za učinkovito gašenje nastalog požara ili sprečavanje drugog opasnog događaja, utvrđivanjem vatrogasnih postrojbi koje će djelovati u Općini.

Općina Žakanje je u 2015. godini, sukladno važećim, pozitivno pravnim propisima pristupila izradi Procjene ugroženosti od požara i Plana zaštite od požara, a u 2021. godini pokrenula postupak ažuriranja Procjene ugroženosti.
2.3. BROJ VATROGASACA I TEHNIČKA OPREMLJENOST

Općina Žakanje ima vlastitu Vatrogasnu zajednicu, koja je u sastavu VZ Karlovačke županije. Na području Općine Žakanje djeluje 11 dobrovoljnih vatrogasnih društava. 

Ukupno se raspolaže sa 56 operativnih vatrogasaca s važećim liječničkim pregledom. DVD-i su osnovna operativna snaga zaštite i spašavanja Općine i solidno su opremljeni, a izvršavaju i zadaće u ulozi snage CZ jer Općina nema posebnu postrojbu CZ.

Općina ima izrađenu Procjenu ugroženosti i Plan zaštite od požara u kojima su razrađeni resursi, postupanja i obaveze i glede sustava zaštite i spašavanja Općine. VZ i DVD-i Općine opremaju se i osposobljavaju koordinirano, sukladno i potrebama po zadaćama civilne zaštite. JVP Karlovac je značajna za područje obzirom na sposobnosti kod ugroze opasnim tvarima i nedostatak takve kod DVD-a.

Tablica 1 – Popis vatrogasnih vozila na području Općine Žakanje
	Redni
broj
	Vozilo
	Broj
	Lokacija vozila

	1. 
	Navalno vozilo
	1
	Jurovski Brod

	2. 
	Vozilo za prijevoz vatrogasaca
	1
	Jurovski Brod

	3. 
	Navalno vozilo
	1
	Pravutina

	4. 
	Vozilo za prijevoz vatrogasaca
	1
	Pravutina

	5. 
	Vozilo za gašenje požara
	1
	Zaluka 

	6. 
	Vozilo za gašenje požara
	1
	Bubnjarci

	7. 
	Vozilo za prijevoz vatrogasaca
	1
	Bubnjarci

	8. 
	Vatrogasno vozilo sa visokotlačnom pumpom
	1
	Žakanje

	9. 
	Vozilo za gašenje požara pick up
	1
	Žakanje

	UKUPNO
	9
	


2.4. RAZMJEŠTAJ VATROGASNIH POSTROJBI

Razmještaj vatrogasnih postrojbi na teritoriju Općine Žakanje treba biti takav, da se dolazak vatrogasne postrojbe na intervenciju do najudaljenijeg mjesta područja koje se štiti, svede na dopuštenu granicu do petnaest minuta. U vezi s time treba reći da je Općina Žakanje prostorno dobro pokrivena vatrogasnih postrojbama.
2.5. INTERVENCIJE VATROGASNIH POSTROJBI U 2024. GODINI

Na području općine Žakanje bilo je 5 intervencija:

24.04.2025.

Ispumpavanje vode – Bubnjarci

23.05.2025.

Ispumpavanje vode – Bubnjarci

24.10.2025.

Uklanjanje drveća s prometnice – Bubnjarački Brod

22.11.2025.

Pranje prometnice – Bubnjarački Brod

02.12.2025.

Požar dimnjaka – Bubnjarački Brod

2.6. FINANCIRANJE ZAŠTITE OD POŽARA NA PODRUČJU OPĆINE ŽAKANJE
U skladu sa zakonskim obvezama i trenutnim financijskim mogućnostima, Općina Žakanje je u 2025. godini za financiranje zaštite od požara na području Općine Žakanje izdvojila 61.449,75 eura.
2.7. ZAKLJUČAK

Stanje zaštite od požara na području Općine Žakanje može se ocijeniti kao zadovoljavajuće, obzirom da je napredak vidljiv u svim segmentima zaštite od požara.
U 2026. godini treba nastaviti sa sustavnim osposobljavanjem, stručnim usavršavanjem pripadnika vatrogasnih postrojbi te nabavkom vatrogasne opreme u skladu s financijskim mogućnostima. 
III. IZVJEŠĆE O IZVRŠENJU GODIŠNJEG PROVEDBENOG PLANA UNAPREĐENJA ZAŠTITE OD POŽARA
1. Ažurirati i uskladiti postojeći Plan zaštite od požara, izvršiti usklađivanje svih podataka i odrednica iz važećih planova, a na temelju iskustva iz protekle požarne sezone, a sukladno važećim godišnjim Provedbenim planom unapređenja mjera zaštite od požara  na području Općine Žakanje.

Izvršitelj zadatka: Općinski načelnik

Sudjelovatelj: Vatrogasna zajednica Općine Žakanje
Izvršenje 2025.: Nije izvršeno
2. Na temelju članka 10. i 12. Zakona o poljoprivrednom zemljištu (Narodne novine, 20/18, 115/18, 98/19 i 57/22) propisati potrebne agrotehničke mjere, kao i mjere za održavanje i uređivanje poljoprivrednih rudina, kao i mjere koje se odnose na zaštitu od požara.

Izvršitelj zadatka: Općinski načelnik
Izvršenje 2025.: Izvršeno
3. Temeljem iskustva iz protekle požarne sezone, izvršiti usklađivanje svih podataka i odrednica iz važećih Planova zaštite od požara te organizirati sjednice Stožera civilne zaštite i vatrogasnih zapovjedništva, tematski uz pripremu požarne sezone u 2024. godini na kojima je potrebno:

· Razmotriti stanje zaštite od požara i usvojiti plan rada za ovogodišnju požarnu sezonu,

· Razmotriti, razraditi i usvojiti projekciju korištenja financijskom planom osiguranih sredstava za provođenje zadataka tijekom požarne sezone. Posebnu pozornost usmjeriti na osiguranje financijskih sredstava za podmirenje troškova angažiranja vatrogasaca i upućivanja na plansku i eventualnu izvanrednu dislokaciju na priobalni dio RH.

Izvršitelj zadatka: Općinski načelnik

Sudionici: Vatrogasna zajednica Općine Žakanje
Izvršenje 2025.: Izvršeno
4. Održavati s drugim tijelima međusobne stalne kontakte, provoditi međusobno informiranje o utvrđenim činjenicama te zatražiti potrebna postupanja posebno u segmentu prometa (pojačana kontrola parkiranih vozila zbog osiguranja nesmetanog pristupa hidrantima, kontrola označenih vatrogasnih pristupa i osiguravanje pristupa vatrogasnih vozila, itd.). Kroz sva javna glasila (novine, radio postaje, televizija, društvene mreže) raditi na informiranju javnosti raznim upozorenjima i obavijestima i zajedno s nadležnim Inspektoratom unutarnjih poslova osigurati prioritete, razraditi planove, dogovoriti radnje i postupanja sukladno trenutnom stanju na terenu i stupnju opasnosti od nastanka i širenja požara.

Izvršitelj zadatka: Općinski načelnik
Izvršenje 2025.: Izvršeno
5. Osigurati provođenje motrenja, čuvanja i ophodnje otvorenog prostora i građevina za koje prijeti povećana opasnost od nastajanja i širenja požara. Osobitu pozornost usmjeriti na održavanje pristupnih putova za interventna vozila, prema kritičnoj infrastrukturi (prugama, divljim odlagalištima smeća, crpilištima vode, šumama i sl.). Pred žetvenu sezonu kao i na ostalim ugroženim područjima, ustrojiti i opremiti potrebnom opremom izviđačko-preventivne ophodnje sukladno izrađenom Planu motriteljsko-dojavne službe, a na temelju Planova motrenja, čuvanja, ophodnje i dojave.

Izvršitelj zadatka: Općinski načelnik
Izvršenje 2025.: Izvršeno
6. Utvrditi uvjete, ustroj i način korištenja teške  građevinske mehanizacije za moguću žurnu izradu prosjeka i probijanje protupožarnih putova radi zaustavljanja šumskih požara na području Općine Žakanje.

Popis raspoložive teške građevinske mehanizacije s razrađenim planom angažiranja dostaviti VZ Karlovačke županije.

Izvršitelj zadatka: Općinski načelnik
Izvršenje 2025.: Izvršeno
7. Prije početka požarne sezone izvršiti pripravu, odnosno otklanjanje nedostataka na vozilima, opremi i tehnici potrebnoj za djelovanje na požarima. Po završetku sezone zapisnički utvrditi oštećenu opremu i tehniku. Temeljem navedenog zapisnika, načiniti selekciju i procjenu popravaka, te planirati i provesti sanaciju nužne opreme i tehnike.

Izvršitelj zadatka: Vatrogasna zajednica Općine Žakanje
Izvršenje 2025.: Izvršeno
IV. Ovo izvješće o stanju zaštite od požara i izvršenju Godišnjeg plana unapređenja zaštite od požara za 2025. godinu objavit će se u „Službenom glasniku Općine Žakanje“.
PODPREDSJEDNICA
OPĆINSKOG VIJEĆA 

